ToekomsVenster: Wees stadig met beloftes aan Godhttps://rak2.spens.co.za/radio/2016/260.mp3 Argieffoto. Aan U, o God, kom ŉ lofsang toe in Sion: geloftes moet betaal word. – Psalm 65:2 “Here as U my met hierdie eksamen help, sal ek… As U uitkoms gee en voorsien, sal ek… As U my daardie droom laat bereik, sal ek… As U my spaar, sal ek…” So asof ons God kan omkoop met ons voornemens en beloftes. Hy het niks van ons nodig nie en tog glo ek Hy luister na ons met so ŉ stoute glimlag op sy mond. “Ai, my kind, jy is so gou om beloftes te maak. Jy kan nie eers ŉ nuwejaarsvoorneme hou nie, wat nog te sê jou beloftes na behore diens.” God is in die hemel en die mens is op aarde sê die Bybel, daarom moet ons stadig wees, traag wees om beloftes en geloftes aan Hom te maak wat ons nie kan of gaan nakom nie (Psalm 76:12). Dis dalk beter om net te bid en te vertrou en stadig te wees met allerlei voornemens wat ons in die sop gaan laat beland.